Σήμερα εντοπίστηκε ο οδηγός του τρίτου αυτοκινήτου που εμπλέκεται στο τροχαίο με βυτιοφόρο στη Λ. Κορωπίου-Μαρκοπούλου, το οποίο σημειώθηκε στις 17 Μαΐου με δύο νεκρούς.

Πρόκειται για τον οδηγό που επί της ουσίας προκάλεσε το δυστύχημα. Είναι ένας 50χρονος Έλληνας με ολλανδικό διαβατήριο.

Ο ίδιος είχε κάνει προσπέραση σε 4-5 αυτοκίνητα και μετά τη σύγκρουση των δύο φορτηγών επέστρεψε στο σημείο, ενώ φέρεται να ρωτούσε αυτόπτες μάρτυρες αν είχαν δει τι είχε γίνει.

Σύμφωνα με πληροφορίες, φέρεται να έλεγε στους αυτόπτες μάρτυρες: «Ήμουν πιο πίσω και ήθελα να κάνω προσπέραση, αλλά τελικά δεν έκανα. Είδατε τι έγινε, πώς έγινε;».

Ο συλληφθείς εργάζεται σε εταιρεία ενοικιάσεων αυτοκινήτων.

Κατά την ανάκρισή του, αρχικά αρνήθηκε ότι είχε εμπλακεί στο δυστύχημα, ωστόσο όταν οι αστυνομικοί της Τροχαίας τού έδειξαν τα στοιχεία που είχαν συγκεντρώσει, το παραδέχθηκε.

Έπειτα από αυτήν την εξέλιξη θα αποζημιωθούν οι οικογένειες των θυμάτων.

Σε βάρος του σχηματίστηκε δικογραφία και θα οδηγηθεί στον εισαγγελέα.

Ζougla Newsroom